stanford-oval/wikipedia huggingface dataset:
לנד ווינד X6
לנד ווינד X6 > מבחני בטיחות

,
לאחר סדרה של בדיקות בטיחות שעבר דגם ה"לנד ווינד X6" שמועדון הרכב הגרמני "ADAC" (אנ') הראה במבחן ההתרסקות שלו, שנערך עבור יורו NCAP, הגיע למסקנה כי נהג של דגם רכב זה לא ישרוד התנגשות חזיתית ב 64 קמ"ש.
היבואנית ההולנדית של דגם ה"לנד ווינד X6" קראה לבדיקה של סוכנות הפיקוח על בטיחות הגרמנית "TÜV", כדי להראות שהמכונית אכן בטוחה מספיק לתקנים האירופיים. מבחנים אלה דומים לבדיקות ה-EuroNCAP, אך מהירות ההתנגשות נמוכה יותר, ועומדת על 56 קמ"ש.
למרות תוצאות התרסקות הגרוע ביותר מזה עשרות שנים, "TÜV" אישר כי דגם ה"לנד ווינד X6" עמד בכל קריטריונים בטיחות חובה על פי "ECE R94".
המחלוקת לא הסתיימה שם. המתנגדים אומרים כי תוצאות בדיקת "TÜV" אינה מספיקה כדי להבטיח את בטיחות הרכב היום. הם טוענים כי "R94" הוא מיושן ורק מבטיח כי הנהג יהיה בחיים לאחר התרסקות, וכי זה לא לוקח בחשבון פציעות חמורות כגון ריסוק חמור של הרגליים. "R94" מבוצעת גם במהירות נמוכה יותר.
לנד ווינד X6 > דגמים

2,0-Liter
2,4-Liter
2,8-Liter
תמונות

"לנד ווינד X6", שנת 2005
"לנד ווינד X6", דגם "2.4 16V"
"לנד ווינד X6", שנת 2006, דגם "2.8 TD"
"לנד ווינד X6"
"לנד ווינד X6" דגם "X6 2.4 16V"
"לנד ווינד X6"
"לנד ווינד X6"
"לנד ווינד X6" - טנדר
"לנד ווינד X6" - טנדר דגם "2.8 TD 4WD"
ראו גם

קרוסאובר (מכונית)
לקריאה נוספת

"לנד ווינד X6" - תמונות
הערות שוליים

↑  "לנד ווינד X6" chinaautoweb.com/car-models/landwind-x6
↑  "לנד ווינד X6" כולל תמונות nurido.eu/4169-jiangling-landwind-x9x6-suv
↑  "לנד ווינד X6" autoblog.nl/archive/2009/03/30/dit-is-de-nieuwe-jiangling-landwind-x6
↑  "לנד ווינד X6"  hktdc.com/suppliers-products/Landwind-X6
↑  מבחן בטיחות לדגם "לנד ווינד X6" שבוצע על ידי"tuv" paultan.org/2005/10/08/jiangling-landwind-x6-crash-test-by-tuv
↑  "לנד ווינד X6" - מבחני ריסוק paultan.org/2005/09/30/jiangling-landwind-x6-gets-zero-in-crash-test/
↑  מבחני בטיחות "ECE R94" crashlabsupport.com/regulations
↑  "לנד ווינד X6" honestjohn.co.uk/carbycar/jiangling/landwind-x6-2006
מוחמד מיאן סומרו

מוחמד מיאן סומרו (בסינדית: محمد میاں سومرو; ‏ נולד ב-19 באוגוסט 1950) הוא פוליטיקאי ובנקאי פקיסטני שכיהן כיושב ראש הסנאט של פקיסטן בין השנים 2003 – 2008.
סומרו הוא בן למשפחה רבת השפעה ממחוז סינד שהייתה פעילה בפוליטיקה הלאומית החל משנת 1923. אביו, אחמד מיאן סומרו, היה סגן יושב הראש של האספה המחוזית של מערב פקיסטן וחבר הסנאט והיה פעיל בהקמת מערכת הוועדות של הסנאט. סומרו הוא גם נכדו של פוליטיקאי, ח'אן בהדור חג'י מולה בוקס סומרו. הוא שימש כממלא מקום ראש ממשלת פקיסטן מנובמבר 2007 ועד לאחר הבחירות הכלליות שהתקיימו בפברואר 2008 וכן כממלא מקום נשיא פקיסטן לאחר התפטרותו של פרבז מושארף באוגוסט 2008, בשני המקרים בתוקף תפקידו כיושב ראש הסנאט.
קריירה בנקאית

סומרו הוא בנקאי בעל הכרה בינלאומית ובתוקף זה שימש במגוון משרות בכירות הן בארצו והן מחוצה לה בארגונים לאומיים ובינלאומיים. בין שאר המוסדות בהם עבד נמנים: בנק אוף אמריקה, הבנק הבינלאומי של תימן, בנק פייסל האסלאמי של בחריין, בנק MCB הפקיסטני, בנק זראי טרקיאטי (לשעבר, הבנק לפיתוח חקלאי של פקיסטן), הבנק הלאומי של פקיסטן ועוד. סומרו זכה להכרה רבה על הישגיו במהלך עבודתו בארגונים אלו. הוא גם היה פעיל מאוד בהקמת מערכת המיקרו אשראי בפקיסטן. הוא גם חבר במועצת המנהלים של חברת בת של רויאל דאטש של הפקיסטנית.
קריירה פוליטית

תפקידו הציבורי הראשון של סומרו היה מושל מחוז סינד, תפקיד בו הוא כיהן החל ממאי 2000. בדצמבר 2002 הוא התפטר מתפקידו והתמודד בבחירות לסנאט. בפברואר 2003 הוא נבחר לסנאט ובמרץ אותה שנה הוא נבחר כיושב ראש הסנאט.
בנובמבר 2007, לאחר התפטרותו של ראש ממשלת פקיסטן, שווכת עזיז, שימש סומרו כממלא מקומו עד לעריכת הבחירות הכלליות בפברואר 2008 והשבעתו במרץ של ראש הממשלה החדש, יוסוף רזא גילאני.
באוגוסט 2008, עם התפטרותו של נשיא פקיסטן פרבז מושארף, הפך סומרו באופן אוטומטי, כמתחייב בחוקת פקיסטן, לממלא מקומו. החוקה מחייבת לקיים בחירות לנשיא לא יאוחר מחודש לאחר התפטרותו של הנשיא הקודם. לפיכך, ב-9 בספטמבר אותה שנה הושבע הנשיא הנבחר אסיף עלי זרדארי במקומו של סומרו.
מאז פרישתו מהחיים הפוליטיים משמש סומרו כחבר בחבר הנאמנים של האוניברסיטה למנהל ולטכנולוגיה בלאהור.
הערות שוליים

↑  DAWN.com "Soomro heads interim govt: Inamul Haq, Ishrat Hussain, Salman Taseer, Nisar Memon, Pir of Taunsa Sharif among ministers"
↑  "Soomro takes oath as Pakistan's caretaker PM", Xinhua (chinadaily.com.cn), 16 November 2007.
לינדה סאיף

| --- | --- |
אין תמונה חופשית
 לידה:  1947 (בת 77 בערך) קולומבוס, ארצות הברית 
 ענף מדעי:  מיקרוביולוגיה  וירולוגיה  אימונולוגיה
 מקום מגורים:  ארצות הברית ארצות הברית
 מקום לימודים:  מכללת ווסטר  אוניברסיטת המדינה של אוהיו 
 מוסדות:  אוניברסיטת המדינה של אוהיו 
 פרסים והוקרה:  פרס וולף לחקלאות (2015)  עמיתה באגודה האמריקאית לקידום המדע 
 תרומות עיקריות
 חקר המחלות הזיהומיות של בעלי החיים
 
לינדה ג'. סאיף (באנגלית: Linda J. Saif;‏ נולדה ב-1947) היא מיקרוביולוגית, וירולוגית ואימונולוגית אמריקאית, שמתמחה בעיקר בחקר המחלות הזיהומיות של בעלי החיים. סאיף היא פרופסור באוניברסיטת המדינה של אוהיו בווסטר, חברה באקדמיה הלאומית למדעים של ארצות הברית. זכתה בפרס וולף לחקלאות בשנת 2015,
על גילוי מיני נגיפים התוקפים את מערכת העיכול והנשימה של חיות משק ושל בני אדם. תגליותיה הובילו אותה להבנה פורצת דרך של מערכת החיסון ביונקים, ולפיתוח אסטרטגיות וגישות חדישות לפיתוח חיסונים אנטי-ויראליים. היא גילתה מנגנונים מורכבים באמצעותם פועלת מערכת החיסון של בעלי החיים כהגנה מפני זיהומים במערכת העיכול.
ילדות וצעירות

לינדה סאיף נולדה ב-1947 כלינדה מארש צימר במשפחה של גרמנים-אמריקאים במדינת אוהיו. היא בילתה חלק רב מילדותה בחוות סביה ובסביבתה.
אחרי לימודי תיכון למדה עד שנת 1969 לתואר ראשון בביולוגיה וכימיה, אותו סיימה בהצטיינות במכללת ווסטר, אחר כך סיימה בשנת 1972 תואר שני באימונולוגיה באוניברסיטת המדינה של אוהיו בקולומבוס, בהדרכת א. בוהל.
עבודת המאסטר שלה הייתה גילוי הציר האימונולוגי SIgA מעיים- עטינים אצל חזירים עם אחד התיאורים הראשונים של מערכת החיסון השכיחה של הריריות
פעילותה המדעית והאקדמית

בשנים 1969–1976 השתלמה כחוקרת בתחום הביולוגיה המולקולרית בקליבלנד, אוהיו, באוניברסיטת קייס וסטרן ריזרב (Case Western Reserve University) ועשתה עבודת דוקטורט בווירולוגיה ובאימונולוגיה באוניברסיטת המדינה של אוהיו בקולומבוס.

בשנת 1992 ביצעה לינדה סאיף מחקרים וירולוגיים אימונולוגיים בארגנטינה במסגרת מלגת פולברייט.
בהמשך בשנים 1976–1979 עשתה עבודת בתר-דוקטורט במכון הלאומי לבריאות ובמרכז החקלאי למחקר ולפיתוח, בפקולטה למדעיים וטרינריים של אוניברסיטת המדינה של אוהיו בווסטר. בשנים 1979–1990 הייתה מרצה בכירה ופרופסור שלא מן המניין באוניברסיטה זו, במסגרת התוכנית לחקר בריאות התזונה של בעלי החיים והפקולטה לרפואה. בשנת 1990 התמנתה לפרופסור מן המניין לווירולוגיה ולאימונולוגיה.
בעת לימודיה ומחקריה באוניברסיטת אוהיו הכירה את בעלה, יחיא מוחמד (מו) סאיף, רופא וטרינר ערבי יליד מצרים (1934) שהיה לחוקר חשוב בתחום חקר הנגיפים והמחלות הזיהומיות של בעלי חיים ובמיוחד של עופות, פרופסור (לימים פרופסור אמריטוס) ומנהל התוכנית לחקר בריאות התזונה של בעלי החיים באוניברסיטת המדינה של אוהיו בווסטר. הזוג התחתן בשנת 1970.
עיקר מחקריה של לינדה סאיף התמקדו במערכת החיסון של הריריות ובהיבטים השוואתיים בין זיהום מזונם של בעלי חיים ושל בני אדם בנגיפים של מערכת העיכול ונגיפים נשימתיים. היא חקרה את ההשלכות של תת התזונה ושל חסרים במיקרונוטריאנטים על החיסונים ואת הקשרים בין הפרוביוטיקה והמיקרפלורה של המעיים לבין מערכת החיסון של הילודים.
לינדה סאיף תרמה להבנת המנגנונים הריריים המגנים על בעלי החיים מפני זיהומי מעיים.
היא והצוות שלה גילו אצל החזירים את הציר האימונולוגי מעיים- עטינים, מושג חדש שהביא לידיעת המערכת החיסון המשותפת לריריות של בעלי החיים ובני האדם.
על סמך הידע הזה פנתה לגישות חדשות למניעת דלקות מעיים נגיפיות - למשל פיתחה על חזירים חיסון פומי נגד ה coronavirus TGEV (Transmitted gastro enteritic virus)
כמו כן במעבדתה פותחו שיטות חדשות לגידול ולאבחון נגיפים.
בשנת 1980 בשיתוף פעולה עם חוקרים של המכון הלאומי לבריאות של ארצות הברית גילתה לינדה סאיף את הקבוצה הראשונה של הנגיפים "Rotavirus A" אותם גידלה בתרבית תאים. בשנת 1987 יחד עם ל, איי. טרט גילתה את הקבוצה הראשונה של Rotavirus C שצמחו בתרבית תאים. בשנת 1981 גילתה את הזן אוהיו של ה-Torovirus של הבקר.
ב-1988, יחד עם ו.ט. פלין גילתה בתרביות תאים את ה Calicivirus הראשון של המעיים.
ב-2002 יחד עם ג'. סמיילי גילתה genogroup חדש של Caliciviruses של מעיי הבקר.
ב-2004 עם עמיתים מן המכון הלאומי לבריאות (ק.או.צ'אנג ואחרים) זיהתה לינדה סאיף את חומצות המרה כגורם בתוכן המעיים המגביר את גדילת ה enteric calicivirus בתרביות תאים, זאת על ידי הורדה בביטוי של STAT-1.
חקרה את הפוטנציאל הפתוגני של הנגיפים על ידי חשיפה פומית של עגלים נקיים מגורמים פתוגנים.
החוקרת ייצרה חיסונים המורכבים מחלקיקים דמויי Rotavirus ‏ VLP) virus like particle) עם אימונומודולטורים, המסוגלים למנוע את מחלת השלשולים הנגרמת על ידי Rotavirus.
מכיוון שמחקריה עוררו הדים בינלאומיים, בימי מגפת ה-SARS בשנים 2002–2003 נקראה לינדה סאיף על ידי ארגון הבריאות העולמי ועל ידי המרכזים האמריקאים למאבק במחלות, לנהל במעבדתה מחקר על ה-Coronavirus הקטלני שגרם זיהום קטלני אצל חזירים. הנגיף המועבר מבעלי חיים לבני אדם, נחשד אז כי הוא אחראי ל-SARS.
מעבדתה הוזמנה גם להצטרף לרשת המעבדות המובחרות של ארגון הבריאות העולמי International Reference Laboratories.
לזוג לינדה ו"מו" סאיף יש בן - ג'סטין סאיף, עורך דין.
פרסים ואותות הוקרה

חברה באיגוד האמריקאי לקידום המדע
חברה בהתכתבות של האקדמיה לאגרונומיה ולרפואה וטרינרית של ארגנטינה
1989 - פרס המעבדות ביצ'ם להצטיינות במחקר
1995 - פרס האימונולוג הווטרינרי המצטיין - מטעם האיגוד האמריקאי לאימונולוגיה הווטרינרית
2003 - חברה באקדמיה הלאומית למדעים של ארצות הברית
2005 - נבחרה על ידי המגזין AARP (של ארגון הגמלאים בארצות הברית) כאחד מעשרת האנשים ששיפרו את העולם
2003 - דוקטור לשם כבוד של אוניברסיטת גנט, בלגיה
2015 - פרס וולף לחקלאות
כתבים

לינדה סאיף פרסמה מעל 300 מאמרים מדעיים ו-58 פרקי ספרים מקצועיים.
כתבים > ספר

Saif, L.J., K.W. Theil. Viral Diarrheas of Man and Animals. Boca Raton, FL, US|USA: CRC Press, January 1990
הערות שוליים

1 2  האתר האישי בפקולטה למדע ולטכנולוגיה של התזונה בווסטר
↑  האתר האישי באוניברסיטת המדינה של אוהיו
↑  האתר האישי
| --- | --- |
בקרת זהויות :  BIBSYS: 3000080  CiNii: DA05445999  LCCN: n88066832  VIAF: 1555290   WorldCat (עם VIAF): 1555290
מוניקה שנארה

| --- | --- |

מוניקה שנארה, 2010
 לידה:  27 במאי 1971 (בת 53) טורונטו/סקארבורו, קנדה 
 מדינה:  קנדה 
 תקופת הפעילות:  מ-1989 
 מקום לימודים:  Woburn Collegiate Institute 
 http://www.monikaschnarre.com/
 פרופיל ב-IMDb
 
מוניקה שנארה (באנגלית: Monika Schnarre;‏ נולדה ב-27 במאי 1971) היא דוגמנית, שחקנית ומנחת טלוויזיה קנדית.
ביוגרפיה

שנארה נולדה באונטריו. היא התפרסמה בגיל 14 שזכתה בתחרות דוגמנית העל העולמית של סוכנות פורד ובכך הפכה לזוכה הצעירה ביותר בהיסטוריה של התחרות. היא הופיעה בגיליון בגדי הים של ספורטס אילוסטרייטד בגיל 14 ועל שער מגזין ווג בגיל 15. בשנת 1989, כאשר היא בת 18, היא כתבה ספר על חוויותיה כדוגמנית.
שנארה השתתפה כשחקנית ביותר מ-50 הפקות בטלוויזיה ובקולנוע ובין היתר היא גילמה אחות בסרט ג'וניור לצד אמה תומפסון וארנולד שוורצנגר. היא השתתפה במספר פרקים בתוכניות הטלוויזיה היפים והאמיצים, בוורלי הילס 90210, מכושפות ומלך השכונה.
החלה ללמד עיתונאות טלוויזיונית באוניברסיטת קליפורניה ושימשה כמנחה משנית בתוכנית חדשות בידור קנדית.
מדף קרח

חלק ממדף הקרח רוס, באנטארקטיקה
המחשה של תהליכים הקשורים במדף הקרח
מדף קרח הוא משטח עבה של קרח צף שמתהווה בקצהו של קרחון יבשתי או של יריעת קרח שזורמת אל חוף הים ואל פני השטח של האוקיינוס. ניתן למצוא מדפי קרח רק באנטארקטיקה, גרינלנד וקנדה. קו הגבול בין מדף הקרח הצף לבין הקרח היבשתי (שנשען על סלע) שמזין אותו נקרא "קו הקרקוע" (grounding line). כאשר קו הקרקוע נסוג לאחור, נוספים מים לאוקיינוס ופני הים עולים.
בניגוד למדפי קרח, בנקיז נוצר על פני המים, הוא דק בהרבה ונוצר באוקיינוס הארקטי, וכן ניתן למצוא אותו גם באוקיינוס הדרומי סביב יבשת אנטארקטיקה.
מדפי קרח זורמים מכוח הכבידה ומתפשטים באופן אופקי על פני שטח הים. הזרימה האיטית הזאת מזינה קרח באופן רציף מקו הקרקוע לכיוון הים. המנגנון העיקרי של אובדן מסה ממדפי קרח הוא התנתקותם של קרחונים ימיים, שבו ניתקות חתיכות גדולות של קרח מחזית המדף שפונה לים. באופן אופייני, החזית של מדף קרח תידחף לכיוון הים במשך שנים או עשורים בין אירועים גדולים של ניתוק קרחונים. הצטברות של שלג בשטח העליון של המדף והפשרה של קרח בחלק התחתון של המדף הם גם חשובים למאזן המסה של המדף.
העובי של מדפי קרח בני תקופתנו נע בין כ-100 ל-1,000 מטרים. הבדלי הצפיפות בין קרח מוצק לבין מים נוזליים מוביל לכך שרק תשיעית מנפחו של הקרח הצף נמצא מעל פני השטח של הים. מדפי הקרח הגדולים ביותר הם מדף הקרח רוס ומדף הקרח רון-פילכנר באנטארקטיקה.
מדפי קרח בקנדה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
כל מדפי הקרח הקנדיים צמודים לאי אלסמיר ומצויים מצפון לקו הרוחב 82. מדפי הקרח הקיימים כיום הם מדף הקרח אלפרד ארנסט, מדף הקרח מילנה, מדף הקרח וורד האנט ומדף הקרח סמית'. מדף הקרח מ'קלינטוק התנתק משנת 1963 עד 1966; מדף הקרח איילס התנתק ב-2005; ומדף הקרח מרקהאם התנתק ב-2008.
מדפי קרח באנטארקטיקה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ל-44 אחוזים מקו החוף האנטארקטי יש מדפי קרח המחוברים אליהם. שטחם הכולל הוא 1,541,700 קמ"ר.
שיבושים במדפי קרח

בעשורים האחרונים נצפתה על ידי חוקרי קרחונים ירידה עקבית בהיקף מדפי הקרח בשל המסה, היבקעות והתפוררות מוחלטת של מספר מדפים.
מדף הקרח של האי אלסמיר הצטמצם בכ-90% במהלך המאה ה-20, וכך נותרו מדפי הקרח הנפרדים אלפרד ארנסט, איילס, מילנה, וורד האנט ומרקהאם. מדידה של מדפי קרח קנדיים בשנת 1986 גילתה כי 48 קמ"ר (3.3 קילומטרים מעוקבים) של קרח התנתקו ממדפי הקרח מילנה ואיילס בין השנים 1959 ו-1974. מדף הקרח איילס התנתק לחלוטין ב-13 באוגוסט 2005. מדף הקרח וורד האנט, הקטע הגדול ביותר של בנקיז עבה (יותר מ-10 מטרים) שנותרה לאורך קו החוף הצפוני של אלסמיר, איבד 600 קמ"ר של קרח בהיבקעות מסיבית בשנים 1961-1962. לאחר מכן איבד 27% מעוביו (13 מטרים) בין השנים 1967 ו-1999. בקיץ 2002, מדף הקרח וורד האנט חווה הינתקות משמעותית נוספת. בפברואר 2021 התנתק קרחון ששטחו כ-1,270 קמ"ר ממדף הקרח בראנט שבאנטארקטיקה.
שני חלקים ממדף הקרח לארסן נשברו למאות רסיסים קטנים ביותר (רוחב של מאות מטרים לכל היותר) ב-1995 וב-2002.
ייתכן שהתרחשויות אלה קשורות למגמות הדרמטיות של התחממות הקטבים, שהן חלק מההתחממות העולמית. בעניין זה מובילים הרעיונות של שבירת קרח מוגברת וכמו כן המסה מוגברת בעקבות מי אוקיינוס חמים אשר זורמים מתחת לקרח הצף.
המים הקרים שנוצרים מההמסה מתחת למדפי הקרח רוס ורון-פילכנר מהווים חלק מהמים המקיפים את אנטארקטיקה.
למרות הדעה הרווחת, שהמסתם של מדפי קרח צפים לא תגרום לעליית מפלס המים, קיימת השפעה מועטה מכיוון שמי ים צפופים בכ-2.6% ממים מתוקים ובנוסף העובדה שמדפי קרח הם למעשה חסרי מתיקות לחלוטין; התוצאה היא שנפח מי הים הדרוש כדי לתפוס את מקומו של מדף קרח צף, קטן במקצת מנפח המים המתוקים שהקרח הצף מכיל. לפיכך, כאשר מסה של קרח צף מומס, מפלס המים יעלה; עם זאת, השפעה זו מזערית במידה כזו שאם כל קרח הים ומדפי הקרח הצפים יימסו, מפלס המים יעלה בהתאם לכך בכ-4 ס"מ.
אולם, אם וכאשר מדפי קרח אלו יימסו במידה מספקת, הם לא יוכלו עוד להפריע לזרימת הקרחונים מן היבשה, וכך זרימת הקרחונים תואץ. מקור חדש זה של קרח יזרום אל הים ועתיד יהיה לתרום לעליית מפלס המים.
ראו גם

גאומורפולוגיה קרחונית
קרחון
קרחון ימי
שדה קרח
כיפת קרח
הדום קרח
מדפורד (אורגון)

| --- | --- |

מבט אווירי על מדפורד
 מדינה:  ארצות הברית ארצות הברית
 מדינה:  אורגון אורגון
 מחוז:  ג'קסון
 ראש העיר:  Randy Sparacino
 תאריך ייסוד:  24 בפברואר 1885
 שטח:  66.67 קמ"ר
 גובה:  421 מטרים
 אוכלוסייה:  ‏
  ‑ בעיר:  85,824 (1 באפריל 2020)
  ‑ במטרופולין:  203,206 (2010)
  ‑ צפיפות:  1,124 נפש לקמ"ר (2010)
 קואורדינטות:  42°19′55″N 122°51′43″W﻿ / ﻿42.33194°N 122.86194°W﻿ / 42.33194; -122.86194
 אזור זמן:  UTC -8
 www.ci.medford.or.us
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מדפורד(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה מדפורד(למפת אורגון רגילה) סיילם פורטלנד יוג'ין גרשם בנד ספרינגפילד הר הוד וושינגטון א י י ד ה ו  נבדה קליפורניה ה א ו. ה ש ק ט מדפורד(למפת אורגון מוגדלת) סיילם פורטלנד יוג'ין גרשם בנד ספרינגפילד הר הוד וושינגטון א י י ד ה ו  נבדה קליפורניה ה א ו. ה ש ק ט מדפורד  he tabBackground:;tabBorder:#aaa;defaultTab:0;
מדפורד (באנגלית: Medford) היא בירת מחוז ג'קסון במדינת אורגון בארצות הברית. העיר שוכנת על גדות נחל בר קריק (Bear Creek) בדרום-מערב אורגון. בעיר מתגוררים 74,907 תושבים (נכון ל-2010), ובמטרופולין שלה מתגוררים 203,206 תושבים (נכון ל-2010).
היסטוריה

ב-1883 הגיעה לאזור קבוצה של מהנדסים וסוקרים במטרה לקבוע את המסלול של מסילת הרכבת העתידית בעמק רוג (Rogue Valley) שתקשר את צפון אורגון לגבול עם קליפורניה. תושבי העיירה ג'קסונוויל קיוו שהמסילה תעבור בעיירתם, אולם המהנדסים החליטו לבנות את המסילה מזרחה יותר, קרוב יותר לבר קריק. כמו כן הוחלט לבנות עיירה חדשה שתשמש כתחנה עבור המסילה. דייוויד לורינג, אחד המהנדסים, הציע לקרוא לה מדפורד, על שם עיר מולדתו מדפורד במסצ'וסטס. הבנייה החלה כעבור שנה ומדפורד נוסדה באופן רשמי על ידי אספת הנבחרים של אורגון ב-24 בפברואר 1885.
מדפורד קיבלה מעמד של עיר ב-1905. היא המשיכה לגדול וב-1927 היא הפכה לבירה של מחוז ג'קסון במקום ג'קסונוויל.
תחבורה

את העיר משרת נמל התעופה רוג ואלי אינטרנשיונל-מדפורד, הנמצא במרחק של 6 קילומטרים צפונית למרכז העיר.
מדפורד נמצאת על מסלול כביש בין-מדינתי 5, המקשר בין העיר סן דייגו במדינת קליפורניה ובין העיירה בליין במדינת וושינגטון.
ערים תאומות

איטליה אלבה, איטליה
הערות שוליים

1 2  אתר American FactFinder של לשכת מפקד האוכלוסין של ארצות הברית.
1 2  אוכלוסייה במטרופולינים לפי מפקד 2010 והערכות אוכלוסייה ב-2011, לשכת מפקד האוכלוסין של ארצות הברית.
| דגל אורגון מדינת אורגון |
| --- | --- | --- |
| בירת המדינה | סיילם |  |
| אזורים גאוגרפיים | המטרופולין של פורטלנד • רכס קסקייד • נהר קולומביה • רמת קולומביה |  |
| היישובים הגדולים ביותר | פורטלנד • סיילם • יוג'ין • גרשם • הילסבורו • ביברטון • בנד • מדפורד • ספרינגפילד • קורבאליס • אולבני • טיגארד • לייק אוסווגו • קייזר • גרנטס פאס • אורגון סיטי • מק'מינוויל • רדמונד • טואלאטין • וסט לין • קלאמת פולס |  |
| נושאים נוספים | מחוזות • סמלים • היסטוריה • דמוגרפיה • יהדות אורגון |  |
| --- | --- |
בקרת זהויות :  NLI: 987007550515305171  GND: 4414360-6  LCCN: n82006804  MusicBrainz: 2a6f6ae6-0186-4ec8-bad2-0c6bbd306e1a  NARA: 10046091  NKC: ge1238560  VIAF: 150113333   WorldCat (עם VIAF): 150113333
מוחמד מוחבי

מוחמד מוחבי (בפרסית: محمد محبی; נולד ב-20 בדצמבר 1998 בבושהר שבאיראן) הוא כדורגלן איראני המשחק בעמדת קשר הכנף בקבוצת רוסטוב מליגת העל הרוסית ובנבחרת איראן.
קריירת מועדונים

מוחבי גדל במחלקת הנוער של שאהין בושהר, והחל את הקריירה המקצוענית שלו במדי המועדון במסגרת ליגת המשנה האיראנית והליגה האיראנית השלישית.
ב-1 ביולי 2019 חתם מוחבי בספהאן מליגת העל האיראנית. הוא שיחק במועדון במשך שתי עונות, בהן ערך 53 הופעות ליגה והבקיע תשעה שערים.
ב-24 באוגוסט 2021 חתם מוחבי על חוזה לחמש שנים בק.ד. סנטה קלרה מליגת העל הפורטוגלית, בעסקה בה שהריאר מוגאנלו עשה את הכיוון ההפוך. ב-11 בספטמבר ערך את הופעת הבכורה שלו במועדון, בהפסד 5-0 לבנפיקה ליסבון במסגרת המחזור החמישי בליגה לעונת 2021/2022. ב-22 בינואר 2022 הבקיע את שער הבכורה שלו במועדון, בניצחון 2-0 על מוריירנסה במסגרת המחזור ה-19 בליגה. בסך הכל ערך 16 הופעות ליגה, בהן הבקיע שני שערים.
ב-11 באוגוסט 2022 הושאל מוחבי למשך עונה אחת לאסתקלאל טהראן מליגת העל האיראנית. הוא ערך 28 הופעות ליגה במדי המועדון, בהן הבקיע שמונה שערים, וזכה עם המועדון בסופר קאפ האיראני.
ב-13 ביולי 2023 חתם מוחבי על חוזה לשלוש שנים ברוסטוב מליגת העל הרוסית.
קריירה בין-לאומית

ב-10 באוקטובר 2019 ערך מוחבי את הופעת הבכורה שלו בנבחרת איראן, בניצחון 14-0 על נבחרת קמבודיה במסגרת מוקדמות מונדיאל 2022. הוא הבקיע שני שערים במשחק זה.
נכלל בסגל נבחרת איראן לטורניר גביע אסיה 2023.
תארים

הסופר קאפ האיראני (1): 2022/2023
הערות שוליים

↑  OFICIAL: MOHEBI באתר הרשמי של ק.ד. סנטה קלרה, 24 באוגוסט 2021 (בפורטוגזית)
↑  МОХАММАД МОХЕБИ – ИГРОК ФК «РОСТОВ»! באתר הרשמי של רוסטוב, 13 ביולי 2023 (ברוסית)
↑  بخش رسانه‌ای تیم ملی فهرست نهایی این تیم برای حضور .در رقابتهای جام ملتهای آسیا را اعلام کرد באתר הרשמי של פדרציית הכדורגל האיראנית, 2 בינואר 2024 (בפרסית)
| נבחרת איראן – גביע אסיה בכדורגל 2023 |
| --- | --- | --- |
|  1 ביירנבאנד •  2 מוחרמי •  3 חאג'-ספי •  4 ח'ליל-זאדה •  5 מוחמדי •  6 עזת-אללהי •  7 ג'האנבח'ש •  8 אבראהימי •  9 טארמי •  10 אנסארי-פרד •   11 אסדי •  12 ניאזמנד • 13 כנעאני-זאדגאן •  14 קודוס • 15 צ'שמי • 16 תוראבי • 17 קולי-זאדה • 18 קאידי • 19 מ. חוסייני • 20 אזמון • 21 מוחבי • 22 ח. חוסייני • 23 רזאיאן • 24 יוספי • 25 פלאח • 26 מוגאנלו • מאמן: קלעה-נוי |  1 ביירנבאנד •  2 מוחרמי •  3 חאג'-ספי •  4 ח'ליל-זאדה •  5 מוחמדי •  6 עזת-אללהי •  7 ג'האנבח'ש •  8 אבראהימי •  9 טארמי •  10 אנסארי-פרד •   11 אסדי •  12 ניאזמנד • 13 כנעאני-זאדגאן •  14 קודוס • 15 צ'שמי • 16 תוראבי • 17 קולי-זאדה • 18 קאידי • 19 מ. חוסייני • 20 אזמון • 21 מוחבי • 22 ח. חוסייני • 23 רזאיאן • 24 יוספי • 25 פלאח • 26 מוגאנלו • מאמן: קלעה-נוי | איראן |
מחוז גולוויי

מחוז גולוויי (באנגלית: County Galway, אירית: Contae na Gaillimhe) הוא מחוז במערב אירלנד. המחוז שוכן בפרובינציית קונכט, ונקרא על שם גולוויי, העיר היחידה בו.
מחוז גולוויי שוכן לחוף האוקיינוס האטלנטי, וגובל בחמישה מחוזות של אירלנד: בדרום במחוז קלייר, בדרום מזרח במחוז טיפררי, במזרח במחוזות אופאלי ורוסקומון, ובצפון במחוז מאיו.
נכון ל-2011, אוכלוסיית המחוז מונה כ-250,541 תושבים, מתוכם כ-73,000 מתגוררים בעיר גולוויי עצמה. בחלקו המערבי של המחוז משתרע חבל ארץ פראי ומיושב בדלילות בשם קונמארה, שבו נוף הררי, חופים מפורצים, אגמים, נחלים וביצות-כבול המהווים מוקד משיכה לתיירים חובבי טבע.
לינדה מקרטני

| --- | --- |

 לידה:  24 בספטמבר 1941 סקרסדייל, ניו יורק, ארצות הברית 
 פטירה:  17 באפריל 1998 (בגיל 56) טוסון, אריזונה, ארצות הברית 
 שם לידה:  Linda Louise Eastman 
 מוקד פעילות:  ארצות הברית 
 תקופת הפעילות:  1971–1998 (כ־27 שנים) 
 מקום לימודים:  אוניברסיטת אריזונה, תיכון סקרסדייל 
 סוגה:  פופ רוק 
 שפה מועדפת:  אנגלית 
 כלי נגינה:  פסנתר, כלי מקלדת, מערכת תופים 
 בן או בת זוג:  פול מקרטני (12 במרץ 1969–17 באפריל 1998) 
 צאצאים:  סטלה מקרטני, מרי מקרטני, הת'ר מקרטני, ג'יימס מקרטני 
 פרסים והוקרה:  מדליית הכבוד של האליס איילנד 
 www.lindamccartney.com
 פרופיל ב-IMDb
 
לינדה מקרטני
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
גן לזכר לינדה איסטמן (מקרטני)
לינדה לואיז מקרטני (באנגלית: Linda Louise McCartney, נולדה בשם לינדה לואיז איסטמן‏, 24 בספטמבר 1941 – 17 באפריל 1998) הייתה צלמת, מוזיקאית, ופעילת זכויות בעלי חיים יהודייה-אמריקאית. ב-12 במרץ 1969 התחתנה עם חבר להקת הביטלס פול מקרטני.
יחד עם בעלה הייתה חברה בלהקת Wings וכן הייתה מועמדת לפרס אוסקר על שיר הנושא לסרט חיה ותן למות. היא פרסמה מספר ספרי בישול צמחוניים, ועמדה בראש חברת המזון שהקימה ("חברת המזון של לינדה מקרטני"). בנוסף לפעילות המגוונת בה עסקה, היא לא זנחה מעולם את מקצועה כצלמת מקצועית ופרסמה את הספר "שנות השישים של לינדה מקרטני: דיוקנה של תקופה".
בשנת 1995 היא אובחנה כחולה בסרטן השד ונפטרה בגיל 56 בחוות משפחתה בטוסון, אריזונה.
השנים המוקדמות

מקרטני נולדה בשם לינדה לואיז איסטמן, בת שנייה למשפחה יהודית מניו יורק. אביה, היה בן למשפחת מהגרים מרוסיה ובנערותו שינה את שמו מלאופולד וייל אפשטיין ללי איסטמן. אמה, לואיז שרה לינדנר איסטמן, הייתה יורשת מיליונים ובעלת בית הכלבו לינדנר. אמה נהרגה בשנת 1962 בהתרסקות מטוס. באותה עת למדה מקרטני לימודי אמנות באוניברסיטת אריזונה, שם פגשה את ג'וסף מלווין סי הבן. הם נישאו ונולדה להם בת אחת, הת'ר לואיז. הם התגרשו כשלוש שנים לאחר נישואיהם.
עם תום לימודיה החלה לינדה לעבוד כמזכירה במערכת המגזין Town & Country, מגזין אמריקני לענייני סגנון. בעת עבודתה נקלעה למסיבת ההשקה של אחד מתקליטיה של להקת האבנים המתגלגלות, שם הייתה היחידה שהורשתה לצלם תמונות של הלהקה. לאחר תקרית זו החלה לפתח קריירה של צלמת מקצועית, חרף ניסיונה הדל שהסתכם בצילום סוסים בעת קורס שלקחה במסגרת לימודיה באריזונה. היא מונתה לתפקיד צלמת הבית של מועדון הרוק פילמור איסט בניו יורק, שם הזדמן לה לצלם מוזיקאים מפורסמים כגון אריתה פרנקלין, ג'ימי הנדריקס, בוב דילן, ג'ניס ג'ופלין, אריק קלפטון, סימון וגרפונקל, להקת המי ולהקת הדלתות. תצלום של אריק קלפטון, אותו צילמה לכתבה במגזין רולינג סטון, הפך אותה לאישה הראשונה שפרסמה תצלום שער במגזין המפורסם. היא עצמה הופיעה על שער המגזין בשנת 1974 יחד עם פול מקרטני. צילומיה הוצגו ביותר מ-50 גלריות ברחבי העולם, ומאוחר יותר אוגדו לאלבום שהתפרסם בשנת 1993 אשר נקרא "שנות השישים של לינדה מקרטני: דיוקנה של תקופה".
פול מקרטני

ב-15 במאי 1967, בעת שהגיעה לצלם קונצרט רוק שנערך בלונדון, פגשה לינדה את פול מקרטני וזה הזמין אותה למסיבת ההשקה לתקליט Sgt. Pepper's Lonely Hearts Club Band, שנערכה בביתו של בריאן אפשטיין. כאשר סיימה את פרויקט הצילום, שלשמו הגיעה ללונדון, שבה לינדה לניו יורק. את פול מקרטני היא פגשה שנית במאי 1968 כאשר האחרון הגיע לניו יורק, יחד עם ג'ון לנון כדי להכריז על הקמת חברת התקליטים החדשה שלהם: אפל רקורדס (Apple Records). ארבעה חודשים מאוחר יותר, הזמין מקרטני את לינדה לבקר אותו בלונדון, שם הם נישאו בטקס אזרחי צנוע שנערך ב-12 במרץ 1969. בעת נישואי הזוג הייתה לינדה בחודש הרביעי להריונה, ממנו נולדה בתם המשותפת הראשונה, מרי.
במשך נישואיהם נולדו לבני הזוג מקרטני שלושה ילדים (בנוסף להת'ר - בתה של לינדה מנישואיה הראשונים שאומצה על ידי פול מקרטני ב-1969): מרי - צלמת, סטלה -מעצבת אופנה וג'יימס - מוזיקאי ופסל.